Zápisnica zo zasadnutia Rodičovskej rady Rodičovského združenia pri Gymnáziu A. Sládkoviča

Stretnutie dňa: 22.10.2015 o 16:30 hod.

Program:

1. Otvorenie zasadnutia
2. Predloženie správy o hospodárení RR v školskom roku 2014/2015
3. Voľba predsedu/predsedníčky Rady Rodičov
4. Diskusia
5. Záver
6. Stretnutie otvoril pán predseda Rodičovskej rady Ing. Dalibor Vilant.
7. Na úvod sme boli informovaní o rozpočte z minulého školského roka, kedy bolo vyzbieraných 8960 Eur. Presný počet s výdavkami od p. Ing. Dalibora Vilanta preposielam v prílohe.

Následne bol podaný návrh o výške dobrovoľného príspevku rodičov, ktorý predstavoval minulý školský rok 20 Eur. Navrhované boli alternatívy 10 Eur a 15 Eur.

Hlasovanie k bodu 2: za 20 Eur - 6

za 15 Eur – 2

za 10 Eur – 4

Odsúhlasil sa teda členský príspevok Rodičovského združenia 20 Eur, ktorý budú zbierať triedni učitelia ( za čo vopred ďakujeme) a zároveň môžu rodičia svoje príspevky posielať aj na číslo účtu Rodičovského združenia : **0302243980/0900**. Do správy pre prijímateľa prosíme napísať meno žiaka a triedu, ktorú navštevuje.

1. Voľba nového predsedu/predsedkyne Rodičovskej rady. Bol podaný návrh z prítomných členov (rodičov)na nové predsedníctvo t.j. predsedu, podpredsedu, učtovníka a zapisovateľa.

Navrhnuté na predsedníčku boli 2 kandidátky p. Zuzana Čiefová a p. Mária Hurňanská.

Hlasovanie za p. Čiefovú: za 7  
 proti 2   
zdržali sa 2

Hlasovanie za p. Hurňanskú:   
za 4   
proti 5   
zdržali sa 2

Za podpredsedníčku bola navrhnutá následne p. Mária Hurňanská:   
za 12  
proti 0   
zdržalo sa 1

Z prítomných členov Rodičovskej rady bola za predsedníčku zvolená p. Zuzana Čiefová , podpredsedníčkou p. Mária Hurňanská ( I.B),   
účtovníčkou p. Ing. Zuzana Lichá ( II.C)    
zapisovateľkou p. MUDr. Diana Valčuhová.

1. P. MUDr. Diana Valčuhová predložila projekt Zero Client od p. prof. Heldovej na vybavenie triedy informatiky, ktorá je ako jediná zo štyroch tried určených na výučbu informatiky bez počítačov.

Jedná sa o vybavenie pre učiteľa a 12 žiakov v sume 3680 Eur bez DPH. Rodičovskou radou bol odsúhlasený príspevok zo zvyšujúcich prostriedkov z minulého roku ( t.j. 2 700 Eur) vo výške 2 000 Eur. Zvyšná čiastka projektu bude predmetom hlasovania nasledujúcich stretnutí Rodičovskej rady, taktiež ako návrhy na príspevok za účelom revitalizácie školského fitness.

Pani Mgr. Blanka Vaňová (II.D) interpretovala prosbu p. prof. Pšenákovej na pomoc pri obnovení WIFI siete na Gymnáziu A. Sládkoviča, ktorá je v nevyhovujúcom stave.

Tieto a ďalšie požiadavky vedenia GAS a študentov GAS na finančné príspevky budú prehodnotené po vyzbieraní rodičovského príspevku a sčítaní vyzbieranej sumy.

V diskusii odoznela aj nespokojnosť zo strany nových členov Rodičovskej rady p. Márie Hurňanskej (I.B), p. Aleny Bolfovej ( I.A) s vedením samotnej schôdze, netolerantnosť voči tým, ktorí boli „málo hluční“ , aby sa dostali vôbec k slovu. Otázky ohľadom štatútu a fungovania Rodičovskej rady neboli doterajším predsedom Rodičovskej rady p. Ing. Daliborom Vilantom a členmi Rodičovskej rady za vyššie ročníky adekvátne zodpovedané. Jednalo sa o otázky ohľadom IČO Rodičovského združenia, stanov Rodičovského združenia opečiatkovanými originálne z Ministerstva vnútra, registrácie na daňovom úrade.

Pani PhDr. Anna Oslancová kritizovala zabezpečenie toaletného papiera na WC, ktoré je podľa udania študentov nepostačujúci aj napriek tomu, že sčasti sponzorsky prispela toaletným papierom p. PhDr. Oslancová, sčasti Rodičovská rada.

Odoznela kritika vedenia hodín Telesnej výchovy p.prof. Kamasom, na ktorých sú študenti vystavení neprimeranej fyzickej záťaži s následkom zvracania.

1. Záverom sa predsedníctvo dohodlo na stretnutí 2.11.2015. Na tomto stretnutí sa preberie zmena Stanov Rodičovského združenia pri Gymnáziu A. Sládkoviča a ďalšie otázky ohľadom vedenia Rodičovskej rady.

Zápisnicu spracovala MUDr. Diana Valčuhová Zuzana Čiefová

V Banskej Bystrici 11.11.2015 Predsedkyňa Rodičovskej Rady